華嚴宗

華嚴宗 ， 又稱賢首宗 、 法界宗 ， 漢傳佛教的流派之一 ， 此宗以 《 華嚴經 》 爲所依 ， 故稱爲 「 華 （ 花 ） 嚴宗 」 。 傳統上以龍樹菩薩爲初祖 ， 實際創始人是賢首法藏 ， 故此宗或稱爲 「 賢首宗 」 。 因該宗發揮 「 法界緣起 」 爲宗旨 ， 故又稱 「 法界宗 」 。 在判教上尊 《 華嚴經 》 爲最高經典 ， 將釋迦文佛的教法分爲 ： 「 小 」 、 「 始 」 、 「 終 」 、 「 頓 」 、 「 圓 」 五教 ， 並從 《 華嚴經 》 的思想 ， 發展出法界緣起 、 十玄 、 四法界 、 六相圓融的學說 ， 發揮事事無礙的理論 。 華嚴宗於盛唐時立宗 ， 至武宗會昌毀佛後漸衰 ， 又因其中 「 頓教 」 內涵類似禪宗 ， 故華嚴宗之後多與禪宗合流 。 華嚴宗祖庭爲陝西華嚴寺 。 此外 ， 杭州慧因高麗寺曾有 「 華嚴第一道場 」 之譽 ， 又終南山至相寺 、 草堂寺以及五臺山顯通寺亦爲重要的華嚴宗道場 。 日本華嚴宗大本山爲奈良東大寺 。